Csongrád Város Polgármesterétől



## 

## Száma: FJL/457-1/2023

## Témafelelős: Keller Ilona

# E l ő t e r j e s z t é s

# Csongrád Város Önkormányzata Képviselő-testületének

**2023. május 25-i ülésére**

Tárgy: a CSONGRÁDI Homokföveny Idegenforgalmi START Szociális Szövetkezet 2022. évi beszámolója

A CSONGRÁDI Homokföveny Idegenforgalmi Szociális Szövetkezet. elkészítette a 2022. évi beszámolóját, melyet az előterjesztés mellékleteként csatoltunk.

1. Egyszerűsített éves beszámoló mérleg
2. „A” változat és eredménykimutatás összköltség eljárással.

A Szövetkezet alapvető tevékenysége a Körös-toroki üdülőterület és partfürdő működtetése, valamint szálláshely üzemeltetés a Körös-toroki kemping területén és a Belvárosi vendégházakban.

A Homokföveny Szövetkezet gazdálkodásáról készült beszámoló alapján: a 2022. december 31-i mérleg főösszege: 55.303 eFt, nettó árbevétele:29.144 eFt, adózott eredménye: -11.326,- eFt (veszteség) A szövetkezet árbevétele az előző évhez képest közel 9 millió forinttal nőtt. A szövetkezet anyag jellegű költségei mintegy 5 millió forinttal nőttek, személyi jellegű költségei minimális mértékben csökkentek.

A Szövetkezet veszteségét részben a pénzforgalomban meg nem jelenő költség – a tárgyi eszközök értékcsökkenési leírása, részben az egyéb bevételeinek (önkormányzati támogatás) jelentős csökkenése okozza. .

A Szövetkezet 2022. évben a Foglalkoztatási Alapból támogatásban már nem részesült, tovább foglalkoztatási kötelezettsége lejárt, az elmúlt évben 10.840 ezer forint önkormányzati támogatás igénybevételével működött.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Város Önkormányzatának Képviselő-testülete megtárgyalta az „a CSONGRÁDI Homokföveny Idegenforgalmi START Szociális Szövetkezet 2022. évi beszámolója” tárgyú előterjesztést és az alábbi döntést hozza.

A Képviselő-testület a CSONGRÁDI Homokföveny Idegenforgalmi START Szociális Szövetkezet előterjesztés 1. számú melléklete szerinti 2022. évi beszámolóját elfogadásra javasolja.

Felkéri Igazgató Elnököt, hogy a közzététel érdekében szükséges intézkedéseket tegye meg.

Határidő: 2022. évi egyszerűsített beszámoló cégbírósághoz történő benyújtása: 2023.05.31.

Felelős: Ujszászi Erika Igazgató Elnök

Erről értesítést kapnak:

1. A Képviselő-testület tagjai,
2. Fejlesztési és Üzemeltetési Iroda és általa
3. Csongrádi Vendégváró Szolgáltató START Szociális Szövetkezet
4. Irattár

Csongrád, 2023. május 16.

Bedő Tamás

polgármester